Aktrise Kerry Washington se dogter is gebore! | SARIE
Kerry Washington FOTO: Gallo Images/Getty Images	Verwante Artikels
Aktrise Kerry Washington se dogter is gebore!	deur SARIE.com-span
Dit voel omtrent of die Hollywood-sterre deesdae meer kinders kry as wat hulle flieks maak. En dié TV-ster het dit reggekry om die geboorte van haar eersteling vir byna twee weke stil te hou!
The Fixer-ster Kerry Washington en haar man, die voormalige Amerikaanse voetbalspeler Nnamdi Asomugha, het hul eersteling Isabelle Amarachi Asomugha op 21 April verwelkom, skryf Us Weekly.
Nóg ’n Hollywood-pienkvoet
Kerry en Nnamdi het verlede jaar in Junie getrou nadat hulle in 2012 begin uitgaan het. Die aktrise, wat vir ’n Golden Globe benoem is vir haar rol as Olivia Pope in dié gewilde reeks, was reeds hoog swanger teen die tyd wat die derde seisoen van The Fixer in Desember klaar geskiet is.
Hoewel haar swangerskap nie deel van die reeks se storielyn gemaak is nie, kan jy tog van tyd tot tyd die aktrise se voller figuur sien in die derde seisoen, wat tans op MNet uitgesaai word.
Kerry Washington se oop baba-magie by vanjaar se toekenningseisoen het modekenners verdeel – sommige het gedink dis onvleiend, ander was mal oor dié gewaagde voorkomsFOTO: Gallo Images / Getty Images
FOTO: Mila Kunis se baba-magie
Shonda Rhimes, skrywer van The Fixer, het Kerry glo vroeër vanjaar met ’n spesiale ooievaarstee bederf. Jane Fonda was een van die gaste by dié geleentheid.
Só het Kerry en ander sterre klaar gemaak vir die Golden Globes
Ons kan nie wag om te sien of klein Isabelle net so stylvol soos haar ma, wat verlede jaar aangewys is as die wêreld se bes geklede vrou, gaan wees nie.
Nóg bekendes se baba’s op SARIE.com
Strandkiekies! Bekendes neem hul oulike kleingoed strand toe
Olivia Wilde se dogtertjie se naam is … Drew Barrymore se tweede dogtertjie, Frankie
Die dag kom al hoe nader waarop ons ons Bruidspaar van die Jaar 2016/2017 aanwys. Maar eers, hier is ons top-10! Dis seker die grootste dag in enige mens se lewe. Dit verg maande se harde werk en haarfyn beplanning om …